ᱥᱚᱢᱵᱷᱚᱞ ᱦᱚᱱᱚᱛ

ᱥᱚᱢᱵᱷᱚᱞ ᱦᱚᱱᱚᱛ ᱫᱚ ᱥᱤᱧᱚᱛ ᱨᱮᱱᱟᱜ ᱩᱛᱛᱚᱨ ᱯᱨᱚᱫᱮᱥ ᱯᱚᱱᱚᱛ ᱨᱮ ᱢᱟᱱᱟᱜ ᱟᱠᱟᱫᱟ ᱾ ᱱᱚᱣᱟ ᱫᱚ ᱯᱚᱱᱚᱛ ᱨᱮᱭᱟᱜ ᱮᱭᱟᱭ ᱜᱮᱞ-ᱢᱚᱬᱮ ᱜᱚᱴᱟᱝ ᱠᱷᱚᱱ ᱢᱤᱫᱴᱟᱹᱝ ᱦᱚᱱᱚᱛ ᱠᱟᱱᱟ ᱟᱨ ᱱᱚᱣᱟ ᱫᱚ ᱥᱤᱧᱚᱛ ᱫᱤᱥᱚᱢ ᱨᱮᱭᱟᱜ ᱠᱚᱧᱮ ᱱᱟᱠᱷᱟ ᱨᱮ ᱢᱮᱱᱟᱜ ᱟᱠᱟᱫᱟ ᱾ᱦᱚᱱᱚᱛ ᱨᱮᱭᱟᱜ ᱦᱮᱰᱠᱩᱣᱟᱴᱚᱨ ᱫᱚ ᱵᱟᱦᱡᱚᱭ ᱴᱟᱣᱩᱱ ᱨᱮ ᱢᱟᱱᱟᱜ ᱟᱠᱟᱫᱟ ᱾

 ᱴᱷᱟᱹᱣᱠᱟᱹᱱ 
ᱱᱚᱣᱟ ᱦᱚᱱᱚᱛ ᱫᱚ ᱯᱚᱱᱚᱛ ᱨᱮᱭᱟᱝ ᱛᱟᱞᱟ ᱮᱛᱚᱢ  ᱱᱟᱠᱷᱨᱮ ᱢᱮᱱᱟᱜ ᱟᱠᱟᱫᱟ ᱾
ᱜᱷᱚᱱᱴᱟ ᱟ.ᱪᱩᱨᱚᱜ ᱫᱤᱥᱟ.ᱛᱮ,ᱱᱚᱣᱟ ᱦᱚᱱᱚᱛ ᱠᱚ ᱛᱟᱞᱟ ᱛᱮ ᱜᱷᱮᱨᱟᱣ ᱮᱥᱮᱫᱽ ᱟᱠᱟᱱᱟ ᱾ ᱚᱱᱟ ᱠᱚᱫᱚ ᱦᱩᱭᱩᱜ ᱠᱟᱱᱟ ᱟᱢᱨᱳᱦᱟ (Amroha),ᱢᱳᱨᱟᱵᱟᱫᱽ (Moradabad), ᱨᱟᱢᱯᱩᱨ (Rampur), ᱵᱟᱫᱣᱩᱱ (Badaun), ᱟᱞᱤᱜᱚᱰ (Aligarh), ᱵᱩᱞᱚᱸᱱᱫᱥᱚᱦᱚᱨ (Bulandshahr) ᱾
ᱥᱩᱨ ᱨᱮᱭᱟᱜ ᱢᱟᱨᱟᱝ ᱨᱟᱡᱽᱜᱟᱲ ᱫᱚ ᱫᱤᱞᱞᱤ ᱠᱟᱱᱟ ᱾ ᱥᱚᱢᱵᱷᱚᱞ ᱠᱷᱚᱱ ᱫᱤᱞᱞᱤ ᱛᱮ ᱑᱕᱘.᱖ ᱠᱤ.ᱢᱤ ᱥᱟ.ᱜᱤᱧᱟ ᱟᱨ ᱱᱚᱭᱰᱟ, ᱜᱷᱟᱡᱤᱭᱟᱵᱟᱫᱽ, ᱦᱟᱯᱩᱨ ᱥᱮᱫ ᱛᱮ ᱥᱮᱱ ᱟᱠᱟᱱᱟ ᱾ ᱞᱳᱠᱷᱱᱚᱣ ᱨᱟᱡᱽᱜᱟᱲ ᱠᱷᱚᱱ ᱫᱚ ᱓᱕᱕ ᱠᱤ.ᱢᱤ ᱥᱟ.ᱜᱤᱧᱟ ᱾

 ᱪᱟᱪᱞᱟᱣ 
ᱱᱚᱣᱟ ᱦᱚᱱᱚᱛ ᱨᱮᱫᱚ ᱢᱤᱫᱴᱟᱝ ᱥᱩᱢᱩᱝ ᱜᱮ ᱞᱳᱠᱥᱳᱵᱷᱟ ᱢᱟ.ᱪᱤ,ᱚᱱᱟ ᱫᱚ ᱥᱚᱢᱵᱷᱚᱞ ᱞᱳᱠᱥᱳᱵᱷᱟ ᱢᱟ.ᱪᱤ ᱠᱚ ᱢᱮᱛᱟᱜ ᱠᱟᱱᱟ ᱾ 
ᱚᱱᱠᱟ ᱜᱮ ᱵᱤᱫᱷᱟᱱ ᱥᱳᱵᱷᱟ ᱢᱟ.ᱪᱤ ᱫᱚ ᱯᱚᱱᱭᱟ ᱢᱟᱱᱟᱜ-ᱟ ᱾ ᱚᱱᱟ ᱠᱚᱫᱚ * ᱥᱚᱢᱵᱷᱚᱞ (Sambhal) ᱵᱤᱫᱷᱟᱱ ᱥᱳᱵᱷᱟ ᱢᱟ.ᱪᱤ, * ᱟᱥᱢᱳᱞᱤ (Asmoli) ᱵᱤᱫᱷᱟᱱ ᱥᱳᱵᱷᱟ ᱢᱟ.ᱪᱤ, ᱪᱟᱱᱫᱚᱣᱥᱤ (Chandausi) ᱵᱤᱫᱷᱟᱱ ᱥᱳᱵᱷᱟ ᱢᱟ.ᱪᱤ, ᱜᱩᱱᱱᱟᱣᱚᱨ (Gunnaur) ᱵᱤᱫᱷᱟᱱ ᱥᱳᱵᱷᱟ ᱢᱟ.ᱪᱤ ᱾ 
ᱦᱚᱱᱚᱛ ᱫᱚ ᱯᱮᱭᱟ ᱛᱚᱦᱥᱤᱞ ᱨᱮᱠᱚ ᱦᱟ.ᱴᱤᱧ ᱟᱠᱟᱫᱟ,ᱚᱱᱟ ᱠᱚᱫᱚ ᱡᱮᱢᱚᱱ * ᱥᱚᱢᱵᱷᱚᱞ , ᱪᱟᱱᱫᱚᱣᱥᱤ, * ᱜᱩᱱᱱᱟᱣᱚᱨ ᱾

 ᱦᱚᱲ ᱮᱞ 
ᱥᱤᱧᱚᱛ ᱒᱐᱑᱑ ᱥᱟ.ᱦᱤᱛ ᱦᱚᱲ ᱞᱮᱠᱷᱟ ᱚᱠᱛᱮ,    
ᱦᱚᱱᱚᱛ ᱨᱮ ᱒,᱑᱙᱒,᱙᱓᱓ ᱜᱚᱴᱟᱝ ᱦᱚᱲ ᱢᱮᱱᱟᱜ ᱠᱚᱣᱟ,ᱡᱟᱦᱟᱸ ᱫᱚ ᱵᱚᱴᱥᱣᱟᱱᱟ (Botswana) ᱫᱤᱥᱚᱢ ᱨᱤᱱ ᱦᱚᱲ ᱠᱚᱣᱟᱜ ᱮᱞᱮᱞ ᱥᱟᱶ ᱥᱩᱯᱩᱨᱚᱜ ᱠᱟᱱᱟ ᱾
ᱡᱟᱱᱟᱝ ᱨᱮᱥᱤᱳ,᱑᱐᱐᱐ ᱠᱚᱲᱟ ᱦᱚᱯᱚᱱ ᱠᱚ ᱢᱩᱫᱽ ᱨᱮ ᱠᱩᱲᱤ ᱦᱚᱯᱚᱱ ᱠᱚᱣᱟᱜ ᱮᱞᱮᱞ ᱫᱚ ᱘᱘᱙ ᱟᱨ ᱥᱟᱱᱟᱢ ᱦᱚᱲ ᱠᱚᱣᱟᱜ ᱥᱮᱪᱮᱫ ᱫᱚᱨ ᱫᱚ  ᱕᱕ % ᱢᱮᱱᱟᱜ-ᱟ ᱢᱮᱱᱛᱮ ᱵᱟᱰᱟᱭ ᱟᱠᱟᱱᱟ ᱾

 ᱱᱟᱜᱟᱢ  
᱒᱘ ᱥᱮᱯᱴᱮᱢᱵᱚᱨ ᱒᱐᱑᱑ ᱥᱟᱞ ᱨᱮ ᱱᱚᱣᱟ ᱦᱚᱱᱚᱛ ᱜᱚᱲᱦᱚᱱ ᱞᱟ.ᱜᱤᱫ ᱠᱚ ᱨᱤᱠᱟ. ᱠᱮᱫᱟ ᱟᱨ ᱒᱓ ᱡᱩᱞᱟᱭ ᱒᱐᱑᱒ ᱥᱟ.ᱦᱤᱛ ᱨᱮ ᱯᱚᱱᱚᱛ ᱵᱤᱫᱷᱟᱱ ᱥᱳᱵᱷᱟ ᱢᱟ.ᱱ ᱮᱢᱟᱫ ᱛᱟᱦᱮᱸᱱ ᱾
᱑᱒ ᱥᱚᱛᱟᱵᱽᱫᱤ ᱚᱠᱛᱮ, ᱯᱨᱤᱛᱷᱤᱵᱷᱤᱨᱟᱡᱽ ᱪᱚᱣᱦᱟᱱ, ᱫᱤᱞᱞᱤ ᱨᱤᱱᱤᱡᱽ ᱢᱩᱪᱟ.ᱫᱽ ᱦᱤᱱᱫᱩ ᱥᱟᱥᱚᱱᱤᱭᱟ., ᱱᱚᱣᱟ ᱴᱷᱟᱶ ᱨᱮ ᱵᱟᱨ ᱡᱮᱠᱟᱷᱟ ᱜᱷᱟᱡᱤ ᱥᱟᱭᱚᱫ ᱥᱚᱞᱟᱨ ᱢᱟᱥᱩᱫᱽ  (Ghazi Sayyad Salar Masud) ᱥᱟᱶ ᱞᱟ.ᱲᱦᱟ.ᱭ ᱦᱩᱭ ᱞᱮᱱ ᱛᱟᱦᱮᱸᱱ ᱾ ᱱᱚᱣᱟ ᱛᱟᱭᱚᱢ ᱱᱚᱸᱰᱮ ᱪᱚᱣᱦᱟᱱ ᱵᱚᱸᱥᱚ ᱠᱚ ᱥᱟᱥᱚᱱ ᱞᱮᱫᱟ ᱾ 
ᱠᱭᱩᱛᱚᱵᱽ-ᱩᱫ-ᱫᱤᱱ-ᱟᱭᱤᱵᱟᱠ (Qutub-ud-din Aibak),ᱡᱟᱦᱟᱸᱭ ᱫᱚ ᱫᱤᱞᱞᱤ ᱨᱤᱱᱤᱡ ᱯᱩᱭᱞᱩ ᱢᱩᱥᱞᱤᱢ ᱥᱟᱥᱚᱱᱤᱭᱟ. ᱱᱚᱣᱟ ᱴᱷᱟᱶ ᱠᱚ ᱞᱟᱹᱲᱦᱟ.ᱭ ᱡᱤᱛᱠᱟ.ᱨ ᱠᱟᱛᱮᱫ ᱫᱤᱞᱞᱤ ᱨᱟᱡᱽ ᱥᱟᱶ ᱮ ᱢᱮᱥᱟ ᱞᱮᱫ ᱛᱟᱦᱮᱸᱱ ᱾ 
ᱟᱨᱦᱚᱸ ᱑᱔ ᱥᱟᱭᱚᱛ ᱚᱠᱛᱮ, ᱯᱷᱤᱨᱚᱡᱽ ᱥᱟᱦ ᱛᱚᱜᱽᱞᱚᱠ  (Firoz Shah Tughlaq) ᱱᱚᱣᱟ ᱴᱷᱟᱶ ᱨᱮ ᱦᱤᱱᱫᱩ ᱨᱟᱡᱽ ᱴᱷᱮᱫ ᱠᱷᱚᱱᱮ ᱡᱤᱛᱠᱟᱹᱨ ᱞᱮᱫᱟ ᱾

 ᱥᱟᱹᱠᱷᱭᱟᱹᱛ 

ᱵᱟᱦᱨᱮ ᱡᱚᱱᱚᱲ







ᱛᱷᱚᱠ:ᱩᱛᱛᱚᱨ ᱯᱨᱚᱫᱮᱥ ᱨᱮᱱᱟᱜ ᱦᱚᱱᱚᱛ ᱠᱚ